# Hankeleping nr 3-9/2978-4

**Tervise ja Heaolu Infosüsteemide Keskus**, registrikood 70009770, aadress Pärnu mnt 132, Tallinn, keda esindab põhimääruse alusel direktor Margus Arm (edaspidi ***tellija***), ja

**­­­AS Medisoft**, registrikood 10047646, aadress Räägu 35a, Tallinn, keda esindab põhikirja alusel Jako Heinmets (edaspidi ***täitja***),

edaspidi eraldi ***pool*** või koos ***pooled***, sõlmisid raamlepingu nr 3-9/2978-1 alusel käesoleva hankelepingu (edaspidi ***leping***) alljärgnevas:

# Lepingu ese

* 1. Lepingu esemeks on tulumaksuerisusega pensionimaksete lahenduse arendustööd (edaspidi ***tööd***) ja nende arendustöödega seotud tehniline tugi, mis on detailselt kirjeldatud tehnilises kirjelduses (lisa 1). Täitja teostab selle hankelepingu raames kõik lisas 1 kirjeldatud tööd.
	2. Lepingu tööde maht on kuni 2940 tundi.

# Töö üleandmise ja vastuvõtmise tingimused

* 1. Täitja annab üle toodangu-keskkonnas kasutatavad arendustööd hiljemalt **26.12.2022**. Perioodil **26.12.2022 – 15.03.2023** peab olema täitja poolt tagatud arendustest tulenevate süsteemi muudatuste rakendamisega kaasnev arendajapoolne tugi.
	2. Töötunni põhise lepingu korral esitab täitja eelmise kuu töötundide ajaaruande, mis sisaldab teostatud töötunde ja nende jooksul teostatud töid. Ajaaruanne esitatakse allkirjastatult hiljemalt järgmise kalendrikuu 5. tööpäeval. Viimane ajaaruanne esitatakse koos aktiga.
	3. Tellitavad tööd antakse vastuvõtutestimiseks üle vastavalt lepingu tehnilises kirjelduses kokkulepitud tingimustele.
	4. Tellija vaatab töö üle vastavalt raamlepingu tingimustele.
	5. Koos üle antava tööga annab täitja tellijale üle kõik tööde intellektuaalse omandi õigused vastavalt raamlepingus kirjeldatule.

# Lepingu hind

* 1. Lepingu täitmine toimub töötunnipõhisel arvestusel, tellija tasub üksnes lepingu alusel tellitud ja teostatud töötundide eest.
	2. Ühe töötunni maksumuseks lepingu täitmisel on **70,00 (seitsekümmend) eurot käibemaksuta.**
	3. Täitja esitab tellijale e-arve pärast töö üleandmise-vastuvõtmise akti allkirjastamist.

# Lõppsätted

* 1. Leping jõustub sellele poolte poolt allakirjutamise hetkest ja kehtib kuni poolte poolt oma lepinguliste kohustuste täitmiseni.
	2. Lepingu dokumendid koosnevad riigihanke alusdokumentidest, sh lepingu lisadest, lepingu muudatustest ja pakkumusest.
	3. Lepingu lahutamatuteks osadeks lepingu sõlmimise hetkel on järgmised dokumendid, mida ei allkirjastata koos lepinguga:
		1. Lisa 1 - Tehniline kirjeldus;
		2. Lisa 2 – Pakkumus.

# Poolte allkirjad

|  |  |  |  |  |
| --- | --- | --- | --- | --- |
| **Tellija:**  |  |  |  **Täitja:** |  |